Аб выніках сустрэчы расказаў міністр замежных спраў Беларусі Уладзімір Макей. Паводле яго слоў, перагаворы лідараў дзвюх краін былі вельмі насычанымі і плённымі. “Нягледзячы на пагаршэнне эканамічнай сітуацыі ў свеце, наш тавараабарот расце. Пакуль мы не дасягнулі той планкі, якая была пастаўлена прэзідэнтамі, у памеры $1 млрд, але мы рухаемся да гэтай мэты. У мінулым годзе, напрыклад, было $814 млн, у гэтым — рост на 36 працэнтаў”, — звярнуў увагу дыпламат.